Uns dusinte personis, tra professôrs e
gjenitôrs, si son dadis dongje ai 2 di Fevrâr a Baiona / Bayonne par domandâ il
dirit pai students di davuelzi l’esam di maturitât par basc. In dì di vuê, di
fat, ancje i students che a fasin dut il lôr percors scolastic in lenghe basche
si cjatin obleâts a fâ l’esam finâl par francês. La cualitât dal insegnament
intes scuelis baschis no je in discussion, dal moment che la medie dai
risultâts scolastics e je plui alte di chê che si à intes scuelis là che si
dopre il francês. Par Seaska, la federazion des scuelis baschis, il probleme
nol è ni legjislatîf, ni tecnic, ma dome di volontât politiche. Par chest i
siei rapresentants a àn fat savê che a son pronts fintremai a blocâ i centris
pai esams se la situazion no cambiarà.
Font: Gara, 02/02/12;
EiTB, 02/02/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn oci_Latn nno_Latn